ਜਿਨਸੀ ਸ਼ੋਸ਼ਣ  ਦੀ ਸ਼ਿਕਾਇਤ ਦਰਜ ਕਰਵਾਉਣ ਦੀ ਪ੍ਰਕਿਰਿਆ?
ਕੋਈ ਵੀ ਔਰਤ ਅਜਿਹੀ ਘਟਨਾ ਹੋਣ ਦੇ ਤਿੰਨ ਮਹੀਨਿਆਂ ਅੰਦਰ ਆਪਣੀ ਸ਼ਿਕਾਇਤ ਕਮੇਟੀ ਨੂੰ ਦੇ ਸਕਦੀ ਹੈ।ਕੰਪਨੀ ਵੱਲੋਂ ਇੱਕ ਅੰਦਰੂਨੀ ਸ਼ਿਕਾਇਤ ਕਮੇਟੀ ਬਣਾਈ ਜਾਵੇਗੀ।
ਔਰਤਾਂ ਲਈ ਇੱਕ ਵਿਸ਼ੇਸ਼ ਸਲਾਹਕਾਰ ਹੋਵੇਗਾ।
ਕਮੇਟੀ ਵਿੱਚ ਘੱਟੋ-ਘੱਟ ਅੱਧੀ ਗਿਣਤੀ ਔਰਤਾਂ ਦੀ ਹੋਵੇਗੀ।
ਇੱਕ ਮੈਂਬਰ ਔਰਤਾਂ ਸਬੰਧੀ ਮੁੱਦਿਆਂ 'ਤੇ ਕੰਮ ਕਰਨ ਵਾਲੀ ਗ਼ੈਰ-ਸਰਕਾਰੀ ਸੰਸਥਾ ਨਾਲ ਜਾਂ ਜਿਨਸੀ ਸ਼ੋਸ਼ਣ ਨਾਲ ਜੁੜੇ ਮਾਮਲਿਆਂ ਦਾ ਜਾਣਕਾਰ ਵਿਅਕਤੀ ਹੋਵੇਗਾ।

ਜੇਕਰ ਕਿਸੇ ਕੰਪਨੀ ਵਿੱਚ 10 ਤੋਂ ਘੱਟ ਕਰਮੀ ਹੁੰਦੇ ਹਨ ਜਾਂ ਕੰਪਨੀ ਮਾਲਕ ਸਵੈ ਇਲਜ਼ਾਮ ਦਾ ਪਾਤਰ ਹੋਵੇ ਤਾਂ ਸਥਾਨਕ ਸ਼ਿਕਾਇਤ ਕਮੇਟੀ ਬਣਾਈ ਜਾਵੇਗੀ। ਜ਼ਿਲ੍ਹਾ ਅਧਿਕਾਰੀ ਵੱਲੋਂ ਇਸ ਕਮੇਟੀ ਦਾ ਗਠਨ ਕੀਤਾ ਜਾਵੇਗਾ। ਔਰਤ ਸਥਾਨਕ ਥਾਣੇ ਵਿੱਚ ਵੀ ਸ਼ਿਕਾਇਤ ਦਰਜ ਕਰਵਾ ਸਕਦੀ ਹੈ।

ਕਮੇਟੀ ਦੀ ਜਾਂਚ ਤਿੰਨ ਮਹੀਨਿਆਂ ਦੇ ਅੰਦਰ ਪੂਰੀ ਹੋਣੀ ਲਾਜ਼ਮੀ ਹੈ।

ਜਾਂਚ ਦੌਰਾਨ ਔਰਤਾਂ ਨੂੰ ਤੁਰੰਤ ਫੌਰੀ ਰਾਹਤ ਦਿੱਤੀ ਜਾਂਦੀ ਹੈ। ਇਸ ਨੂੰ ਪੇਡ ਲੀਵ (ਭੁਗਤਾਨ ਸਣੇ ਛੁੱਟੀ) ਮਿਲ ਸਕਦੀ ਹੈ ਅਤੇ ਉਹ ਤਬਾਦਲਾ ਵੀ ਕਰਵਾ ਸਕਦੀ ਹੈ।